იაკობ ნოტარასი

იაკობ ნოტარასი (; დ. დაახლ. 1439 — გ. დაახლ. 1491) — ბიზანტიელი არისტოკრატი, რომელიც გადაურჩა კონსტანტინოპოლის დაცემას 1453 წელს. მას შემდეგ რაც მოზარდობისას მიიპყრო ოსმალთა მმართველის მეჰმედ დამპყრობლის ყურადღება, იგი დაატყვევეს და ტყვეობაში იყო 1460 წლამდე, შემდეგ მან გაქცევა მოახერხა. მოგვიანებით იგი გახდა ბიზანტიური დიასპორის ერთ-ერთი ლიდერი იტალიაში.

ტყვეობა
იაკობ ნოტარასი იყო დიდი დუკას და ადმირალ ლუკას ნოტარასის უმცროსი ვაჟი. როდესაც კონსტანტინოპოლი დაეცა ოსმალეთის მმართველ მეჰმედ II-ის წინაშე, იაკობი იყო 14 წლის. კონსტანტინოპოლის დაცემის დროს ბევრი ბიჭი და გოგონა აიყვანეს მონებად. ოსმალეთის მოხელე თურსუნ ბეგი წერდა:  ნიკოლას დე ნიკოლეის თანახმად, მონებს შიშველს გამოფენდნენ ქალაქის მონათა ბაზარზე, სადაც გოგონების შეძენა შეიძლებოდა.

ამბობდნენ, რომ იაკობი განსაკუთრებულად ლამაზი იყო და მიიპყრო სულთნის ყურადღება, როდესაც დამპყრობელმა მოინახულა ნოტარასის სახლი. სამი დღის შემდეგ, ლუკას ნოტარასი სიკვდილით დასაჯეს თავის ვაჟთან და სიძესთან ერთად, ხოლო იაკობი დაიტოვეს სულთნის სიამოვნებისთვის. ამგვარად, მამისა და ძმის სიკვდილით დასჯის შემდეგ, იაკობი დაემატა მეჰმედის ჰარამხანას როგორც მისი ბავშვი სექს-მონა. სულთან მეჰმედ II-ის ოსმალეთის საიმპერატორო ჰარამხანაში ერთ-ერთი ხასა იყო ჩიჩეკ ჰათუნი, რომელიც თავად იწოდებოდა კონსტანტინოპოლის დაცემის დროს დატყვევებულ მონა-გოგონად.Guerdan, Rene ́, Byzantium: its triumphs and tragedy, Allen & Unwin, 1956 p. 219-220 

იაკობ ნოტარასი დარჩა სასახლეში 1460 წლამდე და შემდეგ გაიქცა ადრიანოპოლიდან იტალიაში, სადაც შეუერთდა თავის სამ დას: ანას, თეოდორას და ევფროსინეს. მოგვიანებით მან ცოლად შეირთო ელიზაბეთ ზამპეტისი და როგორც ჩანს, უბედური იყო თავისი პირადი ცხოვრებით.

ლიტერატურა

სქოლიო

კატეგორია:დაბადებული 1430-იანები
კატეგორია:გარდაცვლილი 1490-იანები